|  |  |  |  |
| --- | --- | --- | --- |
| **C:\Users\tdami\AppData\Local\Microsoft\Windows\INetCache\Content.Word\LogO_RazloG.WMF** | **ОБЩИНА РАЗЛОГ** | **MUNICIPALITY OF RAZLOG** | |
| C:\Users\tdami\AppData\Local\Microsoft\Windows\INetCache\Content.Word\Untitled-1.wmf | | |
| ул. „Стефан Стамболов“1, 2760 Разлог  телефон: 0747 80 095  E-mail: kmet@razlog.bg  www.razlog.bg | 1, Stefan Stambolov Str., 2760 Razlog, Bulgaria  Phone: +359 747 80 095  E-mail: kmet@razlog.bg  www.razlog.bg |  |

**ДО**

**АДВ. ИВАН ДИМИТРОВ**

**ПРЕДСЕДАТЕЛ НА**

**ОБЩИНСКИ СЪВЕТ-РАЗЛОГ**

**Д О К Л А Д**

**от**

**инж. Красимир Герчев**

**Кмет на община Разлог**

**Относно:** Продажба на вещи - частна общинска собственост - сепарирани отпадъци, образувани в резултат от дейности по третиране на битови отпадъци по смисъла на Закона за управление на отпадъците, извършвани в Регионално депо за неопасни отпадъци – Разлог.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Община Разлог е собственик на движими вещи - хартия и картон, пластмаса и каучук, цветни, черни метали и стъкло, образувани в резултат от дейности по третиране на битови отпадъци по смисъла на Закона за управление на отпадъците (ЗУО), извършвани в инсталациите и съоръженията на Регионално депо за неопасни отпадъци (РДНО) - Разлог, със следните кодове, прогнозни количества и пазарна стойност:

|  |  |  |  |  |
| --- | --- | --- | --- | --- |
| № | ***Вид на отпадъка*** | ***Код на отпадъците*** | ***Количество тон към 12.05.2025 г.*** | ***Пазарна стойност, лв./тон*** |
| 1. | Хартия и картон | 19 12 01 | 75,000 | 52,50 лв./тон |
| 2. | Пластмаса и каучук:  LDPE - безцветен найлон  PET - син, твърда пластмаса | 19 12 04 | 20,500 | 177,30 лв./тон |
| 3. | Пластмаса и каучук:  HDPE - пластмаса | 19 12 04 | 3,000 | 324,30 лв./тон |
| 4. | Пластмаса и каучук:  PET - бял | 19 12 04 | 13,000 | 428,50 лв./тон |
| 5. | Цветни метали:  Алуминиеви кенчета | 19 12 03 | 3,000 | 1 400 лв./тон |
| 6. | Черни метали | 19 12 02 | 11,000 | 269,80 лв./тон |
| 7. | Стъкло - смесено | 19 12 05 | 22,000 | 42 лв./тон |

Сепарираните отпадъци са временно заскладени в сепарираща площадка, находяща се в РДНО - Разлог, като чрез продажбата им за последващо рециклиране и преработка се съхранява капацитета на депото и се намалява необходимостта от депониране на отпадъци.

С оглед на ограничените по площ закрити помещения за съхранение на сепарираните отпадъци и при евентуално влошаване на атмосферните условия, които могат да доведат до намаляване качеството на отпадъците и продажната им цена, както и да ограничат възможностите за тяхната последваща преработка, се предлага предварително изпълнение на решението.

Предвид гореизложеното, предлагам Общински съвет - Разлог да вземе следното

**РЕШЕНИЕ:**

1. На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 35, ал. 1 от Закона за общинската собственост (ЗОС), чл. 67, т. 2 и чл. 69 от Наредбата за реда за придобиване, управление и разпореждане с общинско имущество(НРПУРОИ), Общински съвет - Разлог дава съгласие да се обяви публичен търг с явно наддаване за продажба на движими вещи - сепарирани отпадъци, образувани в резултат от дейности по третиране на битови отпадъци по смисъла на ЗУО, извършвани в инсталацията и съоръженията на РДНО - Разлог, както следва: хартия и картон с код 19 12 01, пластмаса и каучук - LDPE - безцветен найлон, PET - син, твърда пластмаса, HDPE - пластмаса, PET - бял с код 19 12 04, цветни метали - алуминиеви кенчета с код 19 12 03, черни метали с код 19 12 02, стъкло с код 19 12 05, в прогнозни количества:

* Хартия и картон - 52,50 лв./тон
* Пластмаса и каучук - 177,30 лв./тон

LDPE - безцветен найлон

PET - син, твърда пластмаса

* Пластмаса и каучук - 324,30 лв./тон

HDPE - пластмаса

* Пластмаса и каучук - 428,50 лв./тон

PET - бял

* Цветни метали - 1 400 лв./тон

Алуминиеви кенчета

* Черни метали - 269,80 лв./тон
* Стъкло - смесено - 42 лв./тон

2. На основание чл. 41, ал. 2 от ЗОС, Общински съвет - Разлог одобрява пазарна оценка, определяща началната тръжна цена за продажба на движими вещи, представляващи сепарирани отпадъци, както следва

2.1 Хартия и картон с код 19 12 01 и начална цена 52,50 лв./тон;

2.2 Пластмаса и каучук с код 19 12 04 и начална цена 177,30 лв./тон;

LDPE - безцветен найлон

PET - син, твърда пластмаса

2.3 Пластмаса и каучук с код 19 12 04 и начална цена 324,30 лв./тон

HDPE - пластмаса

2.4 Пластмаса и каучук с код 19 12 04 и начална цена 428,50 лв./тон

PET - бял

2.5 Цветни метали с код 19 12 03 и начална цена 1 400 лв./тон

Алуминиеви кенчета

2.6 Черни метали с код 19 12 02 и начална цена 269,80 лв./тон

2.7 Стъкло - смесено с код 19 12 05 и начална цена 42 лв./тон

3. Упълномощава Кмета на Община Разлог да издаде заповед за обявяване на публичен търг, съгласно чл. 69, ал.1 от НРПУРОИ, да одобри тръжната документация и определи условията за участие в търга, да назначи тръжна комисия, която да проведе търга, да издаде заповед за определяне спечелилия търга и сключи договор за продажба на движими вещи - сепарирани отпадъци.

4. На основание чл. 60, ал. 1 от Административнопроцесуалния кодекс (АПК), допуска предварително изпълнение на решението от деня на приемането му, което се налага, за да се защитят особено важни обществени интереси и поради опасност, че от закъснението на изпълнението може да последва значителна или трудно поправима вреда.

**МОТИВИ:** Решението се приема на основание чл. 21, ал.1, т.8 от ЗМСМА, чл. 35, ал. 1 и чл. 41, ал. 2 от ЗОС, чл. 60, ал. 1 от АПК, чл. 67, т. 2 и чл. 69 от НРПУРОИ. Като взе предвид представената пазарна оценка и, че с приемането на решението се цели да се защитят особено важни обществени интереси и поради опасност, че от закъснение на изпълнението може да последва значителна или трудно поправима вреда.

**Приложение**: 1. Пазарна оценка за определяне на пазарната стойност за провеждане на тръжна процедура за продажба на сепарирани отпадъци (включително рециклируеми материали) за последваща преработка в рециклиращи предприятия.

**С уважение,**

**ИНЖ.КРАСИМИР ГЕРЧЕВ**

***Кмет на община Разлог***

**Съгласувал**:…………..

Христо Зайков,

Заместник-кмет по „Финанси, бюджет и икономика“

Изготвил:………………….

Полина Белчина,

юрисконсулт в отдел „Общинска собственост“